Alfredo Gil

Alfredo Bojalil Gil, tamén coñecido artisticamente como El Güero Gil (o Louro), nado en Teziutlán, Puebla, o 5 de agosto de 1915 e finado en México D.F. o 10 de outubro de 1999, foi o creador e fundador principal do trío Los Panchos.

 Traxectoria 
Tocaba o requinto e facía a terceira voz dende a formación do grupo en 1944 até 1981. O requinto, foi creado por el ante a necesidade de reforzar as introducións e as pasaxes sen voz das cancións; afinado unha cuarta máis alta que a guitarra normal. Aseméllase a unha guitarra pequena pero cun son máis agudo, dando un excelente efecto e son musical ás interpretacións.

 Éxitos da súa autoría 
 Hija de la mala vida
 Basura
 Tu ausencia
 Solo
 Cien mujeres
 Castígame, Dios
 No trates de mentir
 Ni que si, ni quizás, ni que no
 Un siglo de ausencia
 Ya es muy tarde
 Lodo

Categoría:Compositores de México
Categoría:Nados en 1915
Categoría:Finados en 1999
Categoría:Nados no estado de Puebla
Categoría:Mexicanos de ascendencia libanesa